แขวงถนนนครไชยศรี

ถนนนครไชยศรี เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่เป็นเขตสถานที่ราชการและที่อยู่อาศัยหนาแน่นมาก มีขนาดพื้นที่เกินกึ่งหนึ่งของเขต ตั้งชื่อตามถนนทางตอนล่างของพื้นที่ โดยแขวงนี้เป็นที่ตั้งของ วิทยาลัยทันตแพทยศาสตร์นานาชาติ มหาวิทยาลัยวลัยลักษณ์ และยังเป็นที่ตั้งของสัปปายะสภาสถาน อาคารรัฐสภาแห่งปัจจุบันของประเทศไทยอีกด้วย

 ที่ตั้งและอาณาเขต 
แขวงถนนนครไชยศรีตั้งอยู่ทางทิศเหนือของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงบางซื่อ (เขตบางซื่อ) มีคลองบางซื่อเป็นเส้นแบ่งเขต
 ทิศตะวันออก ติดต่อกับแขวงพญาไท (เขตพญาไท) และแขวงทุ่งพญาไท (เขตราชเทวี) มีทางรถไฟสายเหนือเป็นเส้นแบ่งเขต
 ทิศใต้ ติดต่อกับแขวงสวนจิตรลดา แขวงดุสิต และแขวงวชิรพยาบาล (เขตดุสิต) มีคลองสามเสนเป็นเส้นแบ่งเขต
 ทิศตะวันตก ติดต่อกับแขวงบางพลัดและแขวงบางอ้อ (เขตบางพลัด) มีแนวกึ่งกลางแม่น้ำเจ้าพระยาเป็นเส้นแบ่งเขต

อ้างอิง

ถนนนครไชยศรี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย